Publication: Magyar Közlöny
Issue: MK-2011-103 (Year: 2011, Number: 103)
Era: contemporary
Section: államtitkár feladat- és hatáskörérõl szóló 212/2010. (VII. 1.) Korm. rendelet 37. § q) és – a 633. § tekintetében – u) pontjában
Paragraph Index: 2722

(2) Zárt füstmentes lépcsõházakban, valamint az épületek tömegforgalmi célú helyiségeiben és azok menekülési útvonalain biztonsági világítást kell felszerelni (a kisfeszültségû erõsáramú berendezésekre vonatkozó általános elõírások szerint). Magas épületek, valamint zártfolyosós középmagas épületek menekülési útvonalain biztonsági világítást kell létesíteni, amely az igényes fogyasztók táppontjáról is ellátható. A biztonsági világítás mellett más, olyan megoldást is alkalmazni kell, mely a kiürítési folyamathoz szükséges látási és tájékozódási feltételeket a biztonsági világításra vonatkozó mûszaki követelménynek megfelelõ módon, vagy azzal egyenértékû biztonságot nyújtó mûszaki megoldással tudja biztosítani vagy kiegészíteni. Ilyen lehet a területen elhelyezkedõ különféle tárgyak világító módon történõ megjelölése (utánvilágító fal- vagy padlójelölõ csík vagy festék alkalmazásával). Az épület menekülési útvonalain a vonatkozó mûszaki követelménynek megfelelõ, vagy azzal egyenértékû biztonságot nyújtó menekülési útirány-jelzõrendszert kell a biztonsági világítás mellett létesíteni.

Source: https://magyarkozlony.hu/hivatalos-lapok/b747e47f9b987e741e25d5338b82d4ac8cb9e7b8/dokumentumok/05b8c6ceb68b9940f872633fe08a9bab1a47bea4/letoltes